મિત્રના પુત્રને બાબરી પ્રસંગમા હાજરી પુરાવી અમે બહુચરાજીથી ૧ થી ૨ કિ.મી આવેલ શંખેશ્વર તિર્થ ના દર્શનાર્થે જવા નિકળ્યા..ભોજન ભરપેટ જમ્યા હોવાથી તથા ગરમીનો સમય હોવાથી થોડી અકળામણ થતી હતી પણ શંખેશ્વર જતા રસ્તા માં બન્ને બાજુ હારબંધ રીતે ઉભેલા લિમડાઓના ઝાડ અનોખી ઠડંક આપી રહ્યા હતા..બહુ જ સુંદર દ્રશ્ય લાગી રહ્યુ હતુ અને ઉનાળાની ઋતુ માં તો ખાસ…મન માં થયું કે દરેક જગ્યાએ આ રીતે વ્રુક્ષો ઉછેરવામાં આવે તો કેટલુ સરસ કામ થઈ શકે….મન માં વિચાર આવ્યો વતન વડગામ માં આવી વ્યવ્સ્થા થાય તો ? કુદરતી ઠંડકમા અમે શંખેશ્વર પહોંચી ગયા…ભવ્ય મંદિર અને વિશાળ જગ્યા જોઈ મન આનંદિત થઈ ઉઠ્યુ.શંખેશ્વર એટલે શંખલપુર બહુચરાજી “ટોડા માતા” નામે પણ ઓળખાય છે..તેનો ઇતિહાસ જોઈએ તો ગુજરાત ના છેલ્લા રજપૂત રાજા કરણ ઘેલાના રાજ્ય અમલમાં (સવંત ૧૨૯૬ થી સવંત ૧૩૫૨ના સમયમાં) તેની માસીના દીકરા હરપાળ કચ્છ માંથી આવેલા.તે શ્રી શક્તિના ઉપાસક હતા.એક ખાસ પ્રસંગે કરણઘેલાએ ખુશ થઈ જણાવ્યું કે એક રાત્રિમાં જેટલા ગામોને તમે તોરણો બાંધશો તેટલા ગામો તમને ભેટ આપીશ,આ સાંભળી હરપાળે શ્રી જગદંબાની ક્રુપાથી બે હજાર ગામોને તોરણો બાંધ્યા.તેમણે પોતાને મળેલા આ ગામોમાંથી કરણ ઘેલાની રાણીને બહેન ગણી પાંચસો ગામ પસલીમાં ભેટ આપ્યા.આ પાંચસો ગામોમાનું એક ગામ શંખલપુર હતું. આ તોરણોનું અંપભ્રશ રૂપ તોડા (ટોડા) માતા શંખલપુર નામે પ્રસિધ્ધ થયું…. શંખલપુર ની મુલાકાત માં સમય અનુકુળ ન હતો બપોરે ૧.૩૦ વાગે ગરમીના લીધે જોઈએ તેવી મજા ન આવી પણ દર્શન કરી અમે પરત મરતોલી જવા નીકળ્યા.